El dispositiu de seguretat de la platja del Port de Sagunt practica un simulacre de salvament
11 de juliol 2025

![](/media/ucna1hxo/img_5434_recort_c.jpg?width=850&height=566.6666666666666)

El dispositiu de seguretat de l'Ajuntament de Sagunt ha realitzat este matí un simulacre de rescat a la platja del Port de Sagunt. Estos exercicis es duen a terme de manera periòdica a les platges del municipi per a acurtar els temps de reacció i millorar la coordinació del personal implicat, així com amb l'objectiu de comprovar els protocols d'actuació.

En esta simulació de salvament han participat un equip de socorristes i el seu coordinador, la policia local de platges, un patró d'embarcació, el servici tècnic sanitari i un pilot de dron. Cal esmentar també la presència del regidor de Platges, Roberto Rovira; i la regidora de Policia Local, María José Carrera.

El regidor de Platges ha insistit que el fonamental és evitar un possible rescat: “En el primer que treballem és la prevenció per a evitar qualsevol situació d'emergència. Pel que cal respectar les indicacions del servici de Salvament i Socorrisme, així com les banderes que indiquen l'estat de la mar”. Respecte al simulacre, Roberto Rovira ha explicat: “Estos exercicis ens ajuden a millorar els temps de resposta, que són fonamentals per a garantir l'èxit en un rescat”.

La regidora de Policia Local ha manifestat que, com cada any, este simulacre servix per a demostrar el treball dels servicis de Salvament i Socorrisme, així com l'exercit per l'equip de platges de la Policia Local: “Este exercici ens permet comprovar que les platges del nostre municipi són segures. Des de l'Ajuntament de Sagunt apostem per un servici de platges públic, de qualitat i, sobretot, segur”.

El simulacre ha consistit en el rescat de tres víctimes conscients. Una vegada han sigut albirades des de la torre de control, tant el grup de socorrisme de salvament marítim com el dispositiu de policies locals i el servici de vigilància de dron s'han coordinat per a realitzar el rescat. A continuació, el personal implicat en el simulacre ha habilitat una zona de seguretat perquè la moto aquàtica traslladara a les víctimes fins a l’arena, ubicació en la qual el personal sanitari les ha ateses.

![](/media/g1sanvql/img_5446_c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/2025-07-11-el-dispositiu-de-seguretat-de-la-platja-del-port-de-sagunt-practica-un-simulacre-de-salvament/ "Facebook")
*   [](http://twitter.com/share?url=https://aytosagunto.es/va/actualitat/2025-07-11-el-dispositiu-de-seguretat-de-la-platja-del-port-de-sagunt-practica-un-simulacre-de-salvament/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-07-11-el-dispositiu-de-seguretat-de-la-platja-del-port-de-sagunt-practica-un-simulacre-de-salvament/ "Linked In")
*   [](mailto:?body=https://aytosagunto.es/va/actualitat/2025-07-11-el-dispositiu-de-seguretat-de-la-platja-del-port-de-sagunt-practica-un-simulacre-de-salvament/)